12.1.2022
RO
Jurnalul Oficial al Uniunii Europene
C 15/241 Marți, 18 mai 2021
D. întrucât cererea se bazează pe criteriile de intervenție prevăzute la articolul 4 alineatul (2) din Regulamentul privind FEG, care permite ca, în circumstanțe excepționale, în special în ceea ce privește cererile colective care implică IMM-uri, o cerere să poată fi considerată admisibilă chiar dacă criteriile prevăzute la articolul 4 alineatul (1) din regulamentul respectiv nu sunt îndeplinite în totalitate, atunci când disponibilizările au un impact grav asupra ocupării forței de muncă și asupra economiei locale, regionale sau naționale; E. întrucât evenimentele care au dus la aceste concedieri și încetări ale activității au avut loc în mod neașteptat la începutul anului 2020 din cauza răspândirii globale a pandemiei de COVID-19 și a crizei economice aferente care a afectat în mod deosebit industria turismului, restricțiile bruște de circulație aplicate la nivel internațional provocând o scădere bruscă și neprevăzută a călătoriilor și a turismului internațional; F. întrucât pandemia de COVID-19 și criza economică mondială care a urmat au provocat un șoc imens pentru economia estoniană, în special pentru industria turismului, unde, înainte de criză, 90 % din veniturile din turismul din Estonia erau generate de turiștii străini, în timp ce media pentru țările OCDE era de aproximativ 25 %; G. întrucât, în 2019, veniturile din turismul estonian au atins un nou record de 2,1 miliarde EUR, iar turismul a fost considerat un sector semnificativ pentru competitivitatea estoniană și s-au făcut investiții substanțiale pentru a fi dezvoltat sectorul în continuare; H. întrucât sectorul turismului este dominat de IMM-uri care au o rezistență mai scăzută la criză față de întreprinderile mai mari, iar IMM-urile reprezintă 79,2 % din forța de muncă totală din Estonia; I. întrucât Fondul european de ajustare la globalizare poate, prin sprijinul pe care îl va oferi lucrătorilor, să contribuie la tranziția către un turism mai sustenabil și, prin urmare, să permită Europei să își protejeze și să își promoveze patrimoniul și resursele naturale și culturale, oferind, în același timp, noi oportunități pentru locuri de muncă și crearea de întreprinderi inovatoare; J. întrucât Comisia a declarat că criza sanitară provocată de COVID-19 a dus la o criză economică, a stabilit un plan de redresare a economiei și a subliniat rolul FEG, care urmează să fie utilizat ca instrument de urgență (6) pentru a ajuta persoanele care și-au pierdut locul de muncă din cauza crizei economice mondiale; K. întrucât atât sprijinul național, cât și cel european pentru menținerea ocupării forței de muncă prin intermediul schemelor privind reducerea timpului de muncă și al instrumentului SURE au fost utilizate în Estonia pentru a atenua impactul pandemiei de COVID-19 și al crizei aferente asupra pieței forței de muncă; L. întrucât aceasta este prima mobilizare a FEG din cauza crizei provocate de COVID-19, în urma includerii în Rezoluția Parlamentului European din 18 iunie 2020 referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare (EGF/2020/000 TA 2020 – asistență tehnică la inițiativa Comisiei) (7) a mențiunii că FEG ar putea fi mobilizat pentru a sprijini lucrătorii disponibilizați permanent și persoanele care desfășoară o activitate independentă în contextul crizei mondiale cauzate de pandemia de COVID-19 fără a modifica Regulamentul (UE) nr.
1309/2013, 1. este de acord cu Comisia că sunt îndeplinite condițiile prevăzute la articolul 4 alineatul (2) din Regulamentul privind FEG și că Estonia are dreptul, în temeiul acestui regulament, la o contribuție financiară în valoare de 4 474 480 EUR, ceea ce reprezintă 60 % din costurile totale de 7 457 468 EUR, incluzând cheltuielile pentru servicii personalizate de 7 452 468 EUR și cheltuielile pentru activitățile de pregătire, gestionare, informare și publicitate, control și raportare în valoare de 5 000 EUR; 2.
constată că autoritățile estone au depus cererea la 12 noiembrie 2020 și că, pe baza informațiilor suplimentare furnizate de Estonia, Comisia și-a finalizat evaluarea la 31 martie 2021, aducând-o la cunoștința Parlamentului la aceeași dată; 3. observă că cererea se referă la un număr total de 10 080 de lucrători, 1 715 lucrători independenți ale căror activități au încetat și 8 365 de lucrători concediați în sectorul turismului estonian; regretă faptul că Estonia preconizează că doar 5 060 din totalul beneficiarilor eligibili vor participa la măsuri (beneficiari vizați);
(6) (7)
COM(2020)0442.
Texte adoptate, P9_TA(2020)0141.